Kvelds- og morgensamling

Her er gjort et utvalg fra ressursmateriell som allerede ligger i ressursbanken (tidebønn og kveldssamling). I tillegg har vi lagt inn kveldsandakten som er laget

Kveldsbønn og morgenbønnLysene på alteret blir tent. Lederen gir signal om at alle skal komme fram. Mens barna går fram, kan de synge en sang som alle kan, eller gå stille fram. Barna kan sette seg i kortrappa, rundt alterringen, eller kanskje i en ring innenfor alterringen (tilpass til kirkerommet og antall barn).

Kveldsbønn*Innledning*  
Leder: I Faderens og Sønnens og Den hellige ånds navn.

Alle: Amen.

*Salme:* N 13 26 Solbarn, jordbarn

*Kveldsandakt:* (spill film og reflekter over spørsmålene)

*Bønn:*  
Herre, vi takker deg for at du har skapt lyset. Vi takker deg for at du sendte din sønn til jorden for å leve som menneske. Jesus er verdens lys. Vær hos oss og vern oss når det lir mot natt. Vær alltid hos oss.

*Lystenning (i globe, fra lysene på alteret, eller på annen måte)*  
Vi tenner lys og tenker på alle vi er glad i, barn i nød, alle i klassen, alle som er samlet i kirken denne helgen.

*Herrens bønn*  
*Vår Far i himmelen!  
La navnet ditt helliges.  
La riket ditt komme.  
La viljen din skje på jorden slik som i himmelen.  
Gi oss i dag vårt daglige brød,  
og tilgi oss vår skyld,   
slik også vi tilgir våre skyldnere.  
Og la oss ikke komme i fristelse,  
men frels oss fra det onde.  
For riket er ditt og makten og æren i evighet.  
Amen*

*Kveldssalme*  
Kjære Gud jeg har det godt

*Velsigning*  
Leder: Herren velsigne deg og bevare deg!  
Herren la sitt ansikt lyse over deg og være deg nådig!  
Herren løfte sitt ansikt mot deg og gi deg fred!   
Alle: Amen (korstegn for dem som vil)

Morgenbønn Sanger: N 13 26 Solbarn, jordbarn og Lys våken-sangen

*Morgensalme*N 13 26 Solbarn, jordbarn.

*Tekstlesing*  
Søndagsteksten leses, fulgt av en stund med stillhet.

*Bønn*  
Herre, vi takker deg for den nye dagen, lyset og livet. Evige, allmektige Gud, du er den dag som aldri tar slutt. Vi ber deg: La de mørke makter vike så ditt lys kan seire i vårt liv. Vær med oss når vi forbereder og feirer gudstjeneste og nytt kirkeår. Vær hos oss i dag og alltid.

*Lystenning* fra globen, fra alterlysene, eller slik det passer.  
  
*Sang:*

Lys våken

*Fadervår (Herrens bønn)*

*Velsigning*  
Alle: Velsign oss, Gud Fader! Velsign oss, Guds sønn! Velsign oss du, Guds hellige ånd!  
Alle: Amen, amen. (Og korstegn for dem som vil.)

Ta gjerne morgensamlingen ute! Gjør da ferdig samlingsdelen før solen går opp. Dette kan gjøres på følgende måte:

#### Morgensamling ute:

Morgensamling utendørs rett før og under soloppgang.

* Tidsbruk: 15-30 min
* 1 leder
* Forberedelser: Finn ut når sola står opp og hvor dere bør sitte for å se soloppgangen. Det er kaldt ute om morgenen så det er viktig at alle har varme klær og evt. soveposer.
* Sjekk værmeldinger, for å finne ut om det blir sol og når sola står opp.
* Evt. kakao eller annet som serveres.

Denne markeringen skaper en spesiell opplevelse i fellesskap med andre. Mens det enda er mørkt går alle deltakerne ut for å vente på sola. I klart vær er morgenstjernen lett synlig på nattehimmelen rett før soloppgang. Kan dere finne den? Hva med å sitte rundt et bål og vente på soloppgangen? Og drikke kakao imens? Husk klær/soveposer. Å sitte slik ute sammen og vente skaper også en fin ramme for å prate sammen.

Advent handler blant annet om å vente på lyset/vente på at morgenen skal komme.